|  |  |
| --- | --- |
| Numri i lëndës: | 2018:063562 |
| Datë: | 01.04.2019 |
| Numri i dokumentit:  | 00264146 |

**DKR.P. nr.87/2017**

 **NË EMËR TË POPULLIT**

**GJYKATA THEMELORE – Departamenti për Krime të Rënda në Pejë,** Kryetari i trupit gjykues-Gjyqtari Sylë Lokaj, me pjesëmarrjen e sekretares juridike Binake Mulliqi , sipas aktakuzës së Prokurorisë Themelore – Departamenti për Krime të Rënda në Pejë , PP/I. nr.101/2018, dt.26.10.2018, kundër të akuzuarit , H.K , për shkak të veprës penale ngasje ne gjendje te paaftë apo te dehur nga neni 379 par 4 lidhur me par.1 të KPRK-së, pas mbajtjes së seancës fillestare në prezencën e Prokurorit së Shtetit – Agron Galani , përfaqësuesit të autorizuar palës se dëmtuar Av. Haxh Nikqi , të akuzuarit dhe mbrojtësit të tij , Av. Esat Muharremi nga Peja, me dt.**13.03.2019**, mur dhe publikisht shpalli këtë :

#  A K T G J Y K I M

# I akuzuari :

**H K,** i biri i Q dhe nënës M e gjinisë K, i lindur me dt....., ne Pejë, me banim në Rr.”V G” në Pejë, ka te kryer shkollën ............. i gjendjes se mesme ekonomike , i nacionalitetit Boshnjak, Shtetas i Republikës se Kosovës, i pa gjykuart më parë, gjendet në paraburgim nga dt.16.10.2018 e ne vazhdim.

 **ËSHTË FAJTORË**

Për shkak se:

Me dt.16.10.2018, rrethe orës 21:10, ne Rrugën “ Papa Kelmenti” ne Pejë , deri sa ishte duke e vozitur automjetin e tij te tipit “VW Jeta” , me ngjyre te zeze , me targa BG-....., nga Stacioni i Trenit ne drejtim te rrethe rrotullimit, afër restorantit “ Delta “, duke mos ja përshtatur shpejtësinë e lëvizjes se automjetit ne raport me kufizimin e shpejtësisë dhe duke qen nene ndikimin e alkoolit për masa prej 2.08 promila, ne kundërshtim me nenin 233 par.6 lidhur me par 2 te Ligjit për Rregullat e Trafikut Rrugore nr. 05/L-088, ka shkaktuar aksident te trafikut me fatalitet , ne atë mënyrë qe kur arrin për balle servisit te motorëve “ Gruda” , duke mos i kushtuar vëmendje dhe rendësi pjesëmarrësve tjerë ne komunikacion dhe atë biciklistit i cili ishte duke lëvizur me Biciklet ne te njëjtin drejtim dhe sherrit me te pandehurin , dhe duke mos e vërejtur biciklistin edhe pse kishte ndriçim publik ne rrugë , me anën e djathtë te pjesës se pare te automjetit , e godet biciklistin tani te ndjerin A D, ne gomën e pasme te biçikletës dhe si pasoj e goditjes e hedhe tani te ndjerin mbi kapakun e motorit te veturës dhe nga aty ne gjamin e përparmë ne anën e djathtë te veturës duke e përplasur për asfalt dhe me këtë raste distanca nga pika e goditjes e hedhe biçikletën ne largësi prej 16.80 metra, me qerastë nga lëndimet e pësuara tani i ndjeri A D vdes ne vendin e ngjarjes.

* me çka ka kryer vepër penale ngasja ne gjendje te pa afte apo te dehur , nga neni 379 par.4 lidhur me par. 1 te KPK-së.

Për këtë gjykata ne kuptim te nenit 2,7, 17 par.1, nenit 41, 45 par.2, 46, 68 , 73, 74, 75 par.1 pika 1.2, 76 par.1 pika 1.3, 83 par.1, nenit 379 par.4 lidhur me par 1 te KPK-së, dhe nenit 248 par 1 dhe 4 359, 365, 366, 367 par 3, 450 par.1 dhe 2 pika 2.2 dhe 2.6 dhe nenit 463 par 1 dhe 2 te KPPK-së, te akuzuarin e :

 **G J Y K O N**

 -me dënim burgimi ne kohëzgjatje prej 3 ( tri ) vite.

Në dënimin me burg i llogaritet paraburgimi nga dt.16.10.2018 e ne vazhdim , por jo ma gjatë se dënimi me burg.

* dënimi plotësues I konfiskohet leja e vozitjes me nr.2838832 8112AA00002764, lëshuar nga Republika e Serbisë MUP RS/PS Zvezdara, për kategoritë A,B, I, C.1.1, C.1.2, C.1.3, C.3.1, C.3.2 dhe C.3.3, dhe i ndalohet marrja e lejes se re te vozitjes, ne afat prej një viti duke llogaritur nga dita e përfundimit te ekzekutimit te dënimit me burg.

I akuzuari detyrohet qe gjykatës ne emër te shpenzimeve te procedurës penale te ja paguaj shumen prej 5o euro , ndërsa ne emër te paushallit gjyqësorë shumen prej 25 euro, si dhe ne emër te kompensimit te viktimave te krimit shumen prej 50 euro.

I dëmtuari Seit Daci nga Peja , për realizimin e kërkesës për dëmshpërblim udhëzohet ne kontest civil.

Te gjitha këto ne afat prej 15 ditësh , pasi qe aktgjykimi te mere formën e prere .

 **A r s y e t i m**

**1.Aktakuza:**

Prokuroria Themelore– Departamenti për Krime te Renda ne Pejë me aktakuzën , PP. nr. 101/2018 te dt. 26.11.2018, e ka akuzuar , H.K , për shkak të veprës penale ngasje ne gjendje te paaftë apo te dehur nga neni 379 par 4 lidhur me par.1 të KPRK-së,

Shqyrtimi fillestar është mbajt pa praninë e të dëmtuarit S D i cili ka qenë i ftuar në mënyrë të rregullt.

Ne shqyrtim fillestar Prokurori i shtetit Agron Galani ka mbete ne tërësi pranë aktakuzës , kualifikimit te njëjtë juridik te veprës penale.

**2. Mbrojtja e të akuzuarit:**

I akuzuari H.K qe ne shqyrtim Fillestarë e ka pranuar fajësinë për veprën penale për te cilën akuzohet.

**3. Qëndrimi i Prokurorit dhe të dëmtuarit:**

Prokurori i shtetit tha: pajtohem me pranimi e fajësisë nga ana e te akuzuarit, ai e ka pranua fajësin pa presion nga askushë e pas këshillave të mjaftueshme.Pranimi i fajësisë është i bazuar në provat e aktakuzës .

Përfaqësuesi i autorizuar i të dëmtuarit S. D , Av. Hagjë Nikqi , është pajtua me pranimin e fajësisë nga i akuzuari.

**4. Vendimi i Gjykatës për fajësinë:**

Meqenëse i akuzuari është deklaruar fajtorë për veprën penale për te cilat akuzohet, Prokurori i shtetit është pajtuar me pranimin e fajësisë, gjykata është e bindur se i akuzuari e ka pranuar fajësinë ne mënyrë vullnetare pa presion nga askush, pranimi i fajësisë është i bazuar ne provat e shkresave te lendes, procesverbalit mbi vend shikimin e aksidentit, skicën e vendit te ngjarjes , foto dokumentacioni nga vendi i ngjarjes,nr. DR-3005-10-18 dt. 16.10.2018, raporti mbi matjen e alkotestit dt. 16.10.2018, raportin mbi kontrollin teknik te automjetit te kryer nga ana e QKT, Kastrati ne Pejë dt. 24.10.2018. konstatimi i vdekjes së viktimës nga Q.K.M.F- urgjenca ne Pejë, te dt. 16.10.2018 Dr. Dedë Krasniqi, ekspertiza e komunikacionit dt. 22.10.2018.

Aktakuza nuk përmban asnjë nga shkeljet e qarta ligjore. Për këtë Gjykata gjen se janë plotësua kërkesat e parapara me nenet 248 par 1 te KPRK-së ,ashtu qe ne kuptim te nenit 248 par 4 te KPRK-së , e ka pranuar pranimin e fajësisë nga ana e te akuzuarit, për vepër penale ngasje ne gjendje te paaftë apo te dehur nga neni 379 par 4 lidhur me par.1 të KPRK-së dhe për këte e gjenë fajtorë dhe penalisht përgjegjës.

**5. Vendimi për dënim:**

Prokurori i shtetit Agron Galani lidhur me dënimin për te akuzuarin tha: meqenëse i akuzuari e ka pranuar fajësinë për veprën penale për te cilën akuzohet , pranimin e fajësisë , e ka mbështetjen ne provat e akuzës , nuk ka dyshim se ai e ka krye vepër penale për të cilën akuzohet. I propozoj gjykatës qe të akuzuarin ta shpallë fajtorë , ta gjykoj sipas ligjit, dhe ta detyroj ne kompensimin e shpenzimeve te procedurës penale. Njëhërit te akuzuarit t’i shqiptohet edhe dënimi plotësues ne baze te nenit 281 , par 2 i lidhur me nenin 69 te KPRK-së ,ti konfiskohet leja e vozitjes me numër 2838832 8112AA00002764,per kategoritë A,B,I,C.1.1,C.1.2,C.1.3,C.3.1,C.3.2, C.3.3, lëshuar nga MUP RS/PS Zvezdara R. Serbisë.

Përfaqësuesi i autorizuar i të dëmtuarit S D , Av. Hagjë Nikqi , në emër të palës së dëmtuar i është bashkangjitë ndjekjes penale dhe ka parashtrua kërkesën për dëmshpërblim, për lartësinë e saj është deklarua se e rezervon të drejtën për realizim në kontest civil.

Mbrojtësi i të akuzuarit Av. Esad Muharremi, lidhur me dënimin tha : meqenëse i akuzuari e ka pranua fajësinë, nuk ka dyshim se ai e ka krye veprën penale për ë cilën akuzohet. Mbrojtjes i mbetet që Gjykatës të ja prezantoi rrethanat qe ndikojnë në llojin dhe lartësinë e dënimit. I akuzuari asnjëherë më par nuk ka qenë iu dënuar për ndonjë vepër penale, sjellja e tij korrekte gjatë shqyrtimit gjyqësor , pendimi i thelle për veprimet e kryera , mosha e tij relativishtë e shtyer, gjendja e keqësuar shëndetësore. Ai ne të gjitha fazat e procedurës e ka pranuar fajësinë. Andaj konsideroj se të gjitha këto janë rrethana lehtësuese dhe i propozoj Gjykatës që me rastin e vendosjes mbi dënim, të aplikoj dispozitat për zbutjen e dënimit, ashtu që , ti shqiptoj një dënim sa me te butë.

I akuzuari H.K lidhur me dënimin tha: e ndjej veten fajtorë, familjareve të viktimës ju shprehi keqardhjen time të thellë dhe kërkoj falje. Me vjen shumë keq për ate çfarë ju ka ndodhë e di peshën e dhimbjes se familjareve ngase edhe unë jam prind i fëmijëve dhe ndjej keqardhje te thellë sa qe sikur te isha ne vendin e viktimës unë personalisht do te isha me i gëzuar , jam i penduar thellë.

Para se te vendosë mbi llojin dhe lartësinë e dënimit , Gjykata i ka vlerësuar propozimet e palëve ne procedurë dhe nga te dhënat tjera . si rrethanë rënduese është marrë shkalla e dëmit të shkaktuar –faktin se ka humb jetën një i ri. Ndërsa që si rrethana lehtësuese për te akuzuarin , janë marr, sjellja e te akuzuarit para dhe pas kryerjes se veprës penale , ai më parë nuk ka kryer vepër tjetër penale, mosha e tij relativisht e shtyrë , gjendja e tij e keqësuar shëndetësore, ai është mbajtës i familjes, e posaçërisht faktin se ai qe ne fillim e ka pranuar fajësinë për veprën penale për te cilën akuzohet dhe pendimi i thellë për veprimet e kryera. .

Duke i vlerësua kështu të gjitha rrethanat lehtësuese dhe ato renduese , Gjykata duke aplikuar ne zbutjen e dënimit ,brenda kufijve te lejuar e paraparë me nenin 75 par 1 pika 1.2 e lidhur me nenin 76 par. 1 pika 1.5 e KPK-së, ka ardh ne përfundim se dënimi i shqiptuar është ne proporcion me shkallen e përgjegjësisë penale të te akuzuarit, rrezikshmërinë shoqërore te veprës penale te kryer dhe me intensitetin e pasojës se shkaktuar, e duke qen të sigurt se dënimi i shqiptuar është i baras-peshuar dhe do te jetë ne funksion të arritjes së qëllimit të dënimit , si preventiv për pengimin e te akuzuarit , por edhe te personave tjerë, nga kryerja e veprave penale dhe se fundi, një dënim i tillë dot e ndikoj ne risocializimin dhe riedukimin e te akuzuarit .

**6.Vedndimi për dënimin plotësues**

Gjykata te akuzuarit ne kuptim te nenit 68 të KPK-së i ka shqiptua edhe dënimin plotësues , konfiskimi i lejkes për vozitje, te pashkruara si ne dispozitiv te aktgjykimit , pasi qe është shkaktua vdekja e personit, e në bazë të rrethanave në të cilat është krye vepra penale , Gjykata konstaton se pjesëmarrja e mëtejshme e të akuzuarit në trafikun publik është e rrezikshme për sigurinë.

**7. Vendimi për shpenzime:**

Vendimin qe i i akuzuari t’ia kompensoj gjykatës shpenzimet e procedurës penale dhe të atyre ne formë te paushallit është i bazuar ne nenin 450 par 2 pika 6 te KPRK-së, ndërsaqë vendimi qe i akuzuari te detyrohet qe ne emër te viktimave te krimit te paguaj shumen prej 50 euro është i bazuar ne numrin 39 par 3 pika 3.1 dhe 3.2 , ligji për kompensimin e viktimave te krimit Nr. 05/L – 036.

**8. Vendimi për kërkesat për dëmshpërblim:**

Palët e dëmtuara nuk kane paraqitur kërkesë pronësoro-juridike, por e kanë paralajmëruar se një kërkesë te tillë do te paraqesin ne një kontest te rregullt civil, andaj gjykata bazuar ne nenin 463 par 1 dhe 2 te KPPK-së, te dëmtuarin we ka udhëzuar ne kontest civil.

Nga sa u tha me lartë , u vendosë si ne dispozitivë te këtij aktgjykimi.

**U VENDOS NE GJYKTEN THEMELORE** – **Departamenti për krime te Rënda ne Pejë, me** **dt.13.03.2019.**

**DKR.P.nr.87/2018**

Sekretarja Juridike **Kryetari i Trupit Gjykues- Gjyqtari**

Binake Mulliqi Sylë Lokaj

**KËSHILLA JURIDIKE:**

Kundër këtij Aktgjykimi është e

lejuar ankesa me afat prej 15 ditësh

pas marrjes ,gjykatës se apelit në

Prishtinë e përmes kësaj Gjykate